<classify> WAZEE wasiojiweza wanaoishi kwenye Kituo cha Funga Funga kilichopo Manispaa ya Morogoro, wamemuombea afya njema Rais John Magufuli ili aweze kuliongoza vyema taifa liweze kufi kia maendeleo ya uchumi wa kati unaotokana na viwanda.Mwenyekiti wa Wazee wa Kituo hicho, Joseph Kaniki alisema hayo wakati alipotoa shukrani kwa niaba ya wenzake baada ya Mkurugenzi wa Manispaa hiyo, Sheilla Lukuba kuwatembelea juzi na kutoa zawadi ya runinga na kingamuzi cha Star Times, vyote vikiwa na vyenye thamani ya Sh 670,000.Sisi wazee tunaoishi hapa tunaushukuru uongozi wa Manispaa ya Morogoro kwa kutekeleza kile tulichokiomba na pia tunazidi kumuombea Rais Dk John Magufuli afya njema ili aweze kuiongoza vyema Tanzania katika kufikia maendeleo ya uchumi wa kati na wa viwanda, alisema Kaniki.Lukuba aliwakabidhi runinga ya kisasa ili kuwafanya wazee hao, waweze kufuatilia na kuangalia taarifa mbalimbali za miradi ya maendeleo inayotekelezwa na serikali. Ofisa Mfawidhi wa Kituo hicho, Yolanda Komba alimshukuru Mkurugenzi wa Manispaa na Idara ya Ustawi wa Jamii, kwa kuwa karibu na kuwasaidia huduma mbalimbali ikiwamo kuwapatia msaada na kuwajali wazee hao wenye mahitaji muhimu .Kituo na wazee kwa ujumla wetu tunakutakia kazi njema katika kutekeleza majukumu yako na kuanza mwaka mpya kwa mafanikio zaidi, alisema Komba.Katika hatua nyingine, Mkuu wa Wilaya ya Morogoro, Regina Chonjo na Mkurugenzi wa Manispaa hiyo wamekabidhi msaada wa vyakula na vinywaji baridi vyenye thamani ya Sh 1,008,000 kwa Kituo cha Watoto Yatima Mgolole.Chonjo alisema ofisi yake na ya Manispaa, wataendelea kushirikiana na wakazi wa Mgolole kilipo kituo hicho, kinachomilikiwa na Kanisa Katoliki Jimbo la Morogoro ili kuona namna ya kukabiliana na changamoto zinazojitokeza .Nimefurahishwa na huduma mnazowapatia watoto wetu, kwa kweli mnastahili pongezi kubwa, ni wachache wenye moyo kama wenu wa kuwasaidia hawa watoto, msikate tamaa endeleeni na malezi bora, Mwenyezi Mungu atawabariki sana... tumewaleteeni hiki kidogo ikiwa ni sehemu yetu ya kusherehekea Mwaka Mpya na watoto wetu wajisikie huru na amani badala ya kuwa wapweke,alisema Chonjo.Mkurugenzi wa Manispaa hiyo, alisema huo ni mwendelezo wa ahadi zilizotolewa na mkuu wa wilaya kushirikiana vyema. Alimshauri mlezi wa Kituo Cha Watoto Yatima Mgolole, kuendelea na moyo wa kuwasaidia watoto hao hadi pale watakapopata mwanga wa maisha yao, ikiwemo kuwapatia elimu bila malipo inayotolewa na serikali. Mlezi wa Makazi hayo, Sista Palagia Maria alimshukuru mkuu huyo wa wilaya na mkurugenzi kwa kuwa karibu nao. Alisema kituo hicho kinategemea kupata misaada ya aina mbalimbali kutoka kwa jamii na wahisani.  <topic>: KITAIFA 